Med en finalesejr på hele 9-2 vandt Fortuna Hjørring i aften DM i futsal.

Fortuna Hjørring tæskede mål ind i finalen i DM i futsal. 9-2 stod der på måltavlen, da kampen, som blev spillet i Gigantium i Aalborg, var slut. Fortuna Hjørring Spillerne var overlegne, og især Sine Hovesen brillerede med tre mål. Hun blev også kåret som kampens spiller. Finalemodstanderen var B1913, og bronzemedaljerne gik til Skjold.